Vidar Kristensen

**Vidar Kristensen** (født 1950 i Drammen) er en norsk teolog, forfatter, sangtekstforfatter og oversetter. Han var fra 1977 til 1990 forlagssjef i Credo Forlag (NKSS). Etter en drøy tiårsperiode som forfatter på heltid var han fra 2001 til 2017 ansatt i Kirkerådet i Den norske kirke, først som informasjonsmedarbeider, deretter som prosjektleder for *[[Norsk salmebok 2013]]*  og for reformasjonsmarkeringen i Norge 2017.

Kristensen har skrevet to læreverk i kristendomskunnskap og ett i KRL-faget for ungdomstrinnet, utgitt på Aschehoug forlag, samt flere bøker til kirkelig trosopplæring. Han har også skrevet tekster til en rekke sanger og salmer som er mye brukt i ulike organisasjoner og kirkesamfunn - mange av dem med melodier av Per Aamodt Tveit, som Kristensen samarbeidet med gjennom 30 år.

Sangene hans er representert i mer enn 80 sang- og salmebøker i Norge, Island, Danmark og Sverige, og det er gjort en lang rekke innspillinger av dem. Blant de mest kjente sangene er «Jeg har en venn som har gitt sitt liv»,  «Der det nye livet lever», «Herre, din jord bærer mat nok for alle» og «Gud skapte lyset og livet og meg».

## Bibliografi
**Bøker i utvalg**
* 1974 *Boksåpner til kjærligheten*, Credo Forlag / Luther Forlag  
* 1978–1980 *Fellesskapet, Sannheten, Gleden*. Kristendomskunnskap 7–9, Aschehoug forlag  
* 1981 *Honningmanuskriptet*, Credo Forlag  
* 1989–1991 *Møte med livet*, Kristendomskunnskap 7–9, Aschehoug forlag  
* 1990 *Når grensene krysses*, sangtekster i utvalg 1970–1990, Nye Luther Forlag  
* 1992 *Den nye kirkeboka*, Aschehoug forlag  
* 1992 *Tro blir til sang*. Kort innføring i kristen sang, Nye Luther Forlag  
* 1992 *Hemmelig gull*. Andakter for barn og unge, IKO-Forlaget  
* 1993 *Lagsfolk.* Norges kristelige student- og skoleungdomslag 1924–1994, Credo Forlag  
* 1995 *Å sitte under trær.* Fortellinger og funderinger, Sambåndet forlag  
* 1997–1999 *Møte med livet.* Lærebøker i KRL 8–10, Aschehoug forlag  
* 1998 *Den geniale oppfinnelsen.* Katekismefortellinger, Luther Forlag  
* 1999 *Konso.* Der tiden står stille mens den går, Lunde Forlag  
* 2001 *Sjekk kirken!* En kulturorienteringsbok for fjerde klasse, IKO-forlaget  
* 2007 *Julius Cæsar.* Zeppelin leseserie, Aschehoug forlag  
* 2010 *Krigen om verdens vakreste kvinne.* Zeppelin leseserie, Aschehoug forlag  
* 2012 *Tesevs oksedreperen.* Zeppelin leseserie, Aschehoug forlag  
* 2013 *Gudene på Olympos.* Zeppelin leseserie, Aschehoug forlag  
* 2013 *Salmeglede!* Introduksjon til *Norsk salmebok 2013*, Eide forlag 
*2019 *Stevnemøte med salmeboka*. Innledning til alle salmene i *Norsk salmebok 2013*, Eide forlag 
**Notehefter i utvalg**
* 1981 Vidar Kristensen / Kjetil Bjerkestrand: *Sangen om den barmhjertige samaritan*, musikal, Tone Treff   
* 1986 Vidar Kristensen / Per Aamodt Tveit: *Peter*, musikal, Tone Treff   
* 1986 Vidar Kristensen / Sigvald Tveit: *Herrens venninner*, sanger om kvinner i Bibelen, Luther Forlag   
* 1989 Vidar Kristensen / Audun Molde: *Utenfra*, musikal, Indremisjonsselskapets Musikkavdeling   
* 1989 Vidar Kristensen / Per Aamodt Tveit: *Ikke for nær*, musikal om hverdagslig fremmedfrykt, Det Norske Misjonsselskap   
* 1990 Vidar Kristensen / Audun Molde: *Begge deler er sant*, minimusikal for barnekor, Indremisjonsselskapets Musikkavdeling   
* 1991 Vidar Kristensen / Per Aamodt Tveit: *Det liv jeg får å verne*, korsanger om livsrett og menneskeverd, Indremisjonsselskapets Musikkavdeling   
* 1994 Vidar Kristensen / Per Aamodt Tveit: *Påskenøtter*, fire sanger for barnekor, Det Norske Misjonsselskap   
* 1995 Vidar Kristensen / Sigvald Tveit: *Prisen for et liv*, musikal, MINOBA   
* 1995 Vidar Kristensen / Per Aamodt Tveit: *Det viktigste vi har*, 13 allsanger med pianoakkompagnement, Lunde Forlag   
* 1995 Vidar Kristensen / Per Aamodt Tveit: *De små er store*, 16 barnesanger med pianoakkompagnement, Lunde Forlag   
* 1996 Vidar Kristensen / Per Aamodt Tveit: *Vad är en människa?* Sånger med pianoackompanjemang i översettning av Gunnar Eriksson, Pro Ecclesia, Sverige   
* 1996 Vidar Kristensen / Per Aamodt Tveit: *En frosk i en brønn*, minimusikal, Indremisjonsselskapts notebank   
* 1997 Vidar Kristensen / Geir Hegerstrøm: *En ledetråd for livet*, katekismemusikal, Det Norske Misjonsselskap   
* 1999 Vidar Kristensen / Sigvald Tveit: *Confessiones* – et musikkspill om Augustin (1992), Cantando Musikkforlag A/S    
* 2001 Vidar Kristensen / Jens Wendelboe, *Gloria Arborum*, Great Christmas piece in 5 movements, Crazy Energy Productions 

## Referanser


## Eksterne lenker
* Forfatterprofil hos Aschehoug
*